CELEX: 62009CA0405
Language: et
Date: 2011-04-07 00:00:00
Title: Kohtuasi C-405/09: Euroopa Kohtu (viies koda) 7. aprilli 2011 . aasta otsus — Euroopa Komisjon versus Soome Vabariik (Liikmesriigi kohustuste rikkumine — Liidu omavahendid — Impordi- või eksporditollimaksu sissenõudmise menetlus — Viivitus sellisest tollimaksust tulenevate omavahendite kindlakstegemisel)

28.5.2011   
            
            
               ET
            
            
               Euroopa Liidu Teataja
            
            
               C 160/8
            
         Euroopa Kohtu (viies koda) 7. aprilli 2011. aasta otsus — Euroopa Komisjon versus Soome Vabariik
   (Kohtuasi C-405/09) (1)
   
   (Liikmesriigi kohustuste rikkumine - Liidu omavahendid - Impordi- või eksporditollimaksu sissenõudmise menetlus - Viivitus sellisest tollimaksust tulenevate omavahendite kindlakstegemisel)
   2011/C 160/06
   Kohtumenetluse keel: soome
   
      Pooled
   
   
      Hageja: Euroopa Komisjon (esindajad: A. Caeiros ja M. Huttunen)
   
      Kostja: Soome Vabariik (esindajad: A. Guimaraes-Purokoski ja M. Pere)
   
      Kostja toetuseks menetlusse astuja: Saksamaa Liitvabariik (esindaja: B. Klein)
   
      Ese
   
   Liikmesriigi kohustuste rikkumine — Nõukogu 29. mai 1989.aasta määruse (EMÜ, Euratom) nr 1552/89, millega rakendatakse ühenduste omavahendite süsteemi käsitlev otsus 88/376/EMÜ, Euratom (EÜT L 155, lk 1), ning nõukogu 22. mai 2000. aasta määruse (EÜ, Euratom) nr 1150/2000, millega rakendatakse ühenduste omavahendite süsteemi käsitlev otsus 94/728/EÜ, Euratom (EÜT L 130, lk 1; ELT eriväljaanne 01/03, lk 169), artiklite 2, 6 ja 9–11 rikkumine ning nõukogu 12. oktoobri 1992. aasta määruse (EMÜ) nr 2913/92, millega kehtestatakse ühenduse tolliseadustik (EÜT L 302, lk 1; ELT eriväljaanne 02/04, lk 307) artikli 220 rikkumine — Tollivormistusjärgsel sissenõudmisel ühenduse omavahendite kohta arvestuskande tegemiseks ja nende kindlaksmääramiseks ette nähtud tähtaegade järgimata jätmine
   
      Resolutsioon
   
   
               1.
            
            
               Kuna Soome Vabariik kohaldas haldusmenetlust, mille kohaselt määratakse liidu omavahendid kindlaks alles pärast seda, kui võlgnikule on antud vähemalt neljateistkümnepäevane tähtaeg märkuste esitamiseks ja kuna ta ei järginud tollivormistusjärgse sissenõudmise raames nende omavahendite kontole kandmiseks ette nähtud tähtaegu, mis tingis viivituse nende maksmisel, siis on Soome Vabariik rikkunud kohustusi, mis tulenevad nõukogu 29. mai 1989. aasta määruse (EMÜ, Euratom) nr 1552/89, millega rakendatakse ühenduste omavahendite süsteemi käsitlev otsus 88/376/EMÜ, Euratom, muudetud nõukogu 8. juuli 1996. aasta määrusega (Euratom, EÜ) nr 1355/96, artiklitest 2, 6 ja 9-11 ja nõukogu 22. mai 2000. aasta määrusega (EÜ, Euratom) nr 1150/2000 millega rakendatakse ühenduste omavahendite süsteemi käsitlev otsus 94/728/EÜ, Euratom artiklitest 2, 6 ja 9-11 ning nõukogu 12. oktoobri 1992. aasta määruse (EMÜ) nr 2913/92, millega kehtestatakse ühenduse tolliseadustik, artiklist 220.
            
         
               2.
            
            
               Mõista kohtukulud välja Soome Vabariigilt.
            
         
               3.
            
            
               Saksamaa Liitvabariik kannab ise oma kohtukulud.
            
         
      (1)  ELT C 312, 19.12.2009.